钦定古今图书集成/明伦汇编/氏族典/第383卷 > 李系
## 钦定古今图书集成/明伦汇编/氏族典/第383卷 > 李系

按《魏书李灵传》：“灵子综，综子道，道子系，字干经，少聪
惠，有才学。初为征东法曹参军，寻拜广陵王录事参
军。齐献武王从子永乐为济州刺史，闻而请与相见，
待以宾交之礼。及永乐薨，系送葬还都。萧衍遣使朝
贡，侍中李神儁举系为尚书南主客郎。系前后接对
凡十八人，颇为称职。武定五年，兼散骑常侍，使萧衍”，
与其二兄前后将命，时人称之。太尉高岳出讨，以系
为大都督司马。师还，拜太子家令。七年，卒，时人伤惜
之。